# Joe Gallagher

Joseph Gerald Gallagher (nascut el 4 de maig de 1964) és un jugador i escriptor d'escacs britànic que també té nacionalitat suïssa.
A la llista d'Elo de la FIDE del maig de 2022, hi tenia un Elo de 2441 punts, cosa que en feia el jugador número 9 (en actiu) de Suïssa. El seu màxim Elo va ser de 2563 punts, a la llista de gener de 2000 (posició 212 al rànquing mundial).

## Biografia

Fill de pares irlandesos, forma part d'una família en què tots els germans juguen a escacs. Va jugar molts anys el circuit europeu d'escacs, fins que, en casar-se, va anar a viure a Neuchâtel, Suïssa.

## Resultats destacats en competició

D'entre els seus millors resultats en destaquen un empat al primer lloc a la segona edició del gran Obert d'escacs de Cappelle-la-Grande, el 1986,
Ha guanyat el Campionat d'escacs de la Gran Bretanya el 2001, i el Campionat d'escacs de Suïssa els anys 1997, 1998, 2004, 2005, 2007 i 2012.
Ha representat Suïssa en diverses competicions internacionals per equips, entre d'altres: a totes les Olimpíades d'escacs entre 1998 i 2008 i a totes les edicions del Campionat d'Europa d'escacs per equips des de 1997.
En Gallagher és un reputat autor de llibres d'escacs, especialment de teoria d'obertures; és un expert de la defensa índia de rei amb negres, i del gambit de rei amb blanques. Gallagher fou un dels quatre escriptors del popular llibre Nunn's Chess Openings (Everyman Chess 1999).

## Llibres

* Gallagher, Joe. Winning With the King's Gambit. Batsford, 1992. ISBN 0-7134-6944-7.
* Gallagher, Joe. Beating the Anti-Sicilians. Batsford/Henry Holt and Company, 1994. ISBN 0-8050-3575-3.
* Gallagher, Joe. The Sämisch King's Indian. Batsford, 1995. ISBN 0-8050-3902-3.
* Nunn, John; Joe Gallagher. Beating the Sicilian 3. Batsford/Henry Holt and Company, 1995. ISBN 0-8050-4227-X.
* Gallagher, Joe. Beating the Anti-King's Indians. Batsford/International Chess Enterprises, 1996. ISBN 1-879479-36-2.
* Gallagher, Joe. The Trompovsky. Chess Press, 1998. ISBN 1-901259-09-9.
* Gallagher, Joe. 101 Attacking Ideas in Chess. Gambit Publications, 2000. ISBN 1-901983-20-X.
* Gallagher, Joe. The Magic of Mikhail Tal. Everyman Chess, 2001. ISBN 1-85744-266-0.
* Gallagher, Joe. Starting Out: the Caro-Kann. Everyman Chess, 2002. ISBN 1-85744-303-9.
* Gallagher, Joe. Starting Out: King's Indian. Everyman Chess, 2002. ISBN 1-85744-234-2.
* Gallagher, Joe. Starting Out: The Pirc/Modern. Everyman Chess, 2003. ISBN 1-85744-336-5.
* Gallagher, Joe. Play the King's Indian. Everyman Chess, 2004. ISBN 1-85744-324-1.

## Notes i referències

* ↑ Fitxa FIDE del jugador Obtingué el títol de Mestre Internacional el 1987, i el de Gran Mestre el 1990
* ↑ «"Rànquing d'escaquistes per federació: Suïssa"» (en anglès). lloc web de la FIDE. [Consulta: 9 maig 2022].
* ↑ Posició al rànquing mundial i evolució Elo de Joe Gallagher «benoni.de». Arxivat de l'original el 2014-04-29. [Consulta: 26 agost 2010]. (alemany)
* ↑ «II Open International de Cappelle-la-Grande 1986, Classement final» (en francès). cappelle-chess.fr. Arxivat de l'original el 6 de març 2011. [Consulta: 10 abril 2011].
* ↑ «Llista de campions britànics d'escacs» (en castellà). ajedrezdeataque.com. [Consulta: 28 desembre 2010].
* ↑ «Llista campions de Suïssa». [Consulta: 13 gener 2016].
* ↑ Fitxa a Olimpbase

## Bibliografia

* Gaige, Jeremy. Chess Personalia, A Biobibliography. McFarland, 1987, p. 132. ISBN 0-7864-2353-6. - middle name.